રાધનપુર તાલુકા પંચાયતમાં ભાજપને જંગી મતોથી હાર આપી કોંગ્રેસ સતા પર આવી હતી ત્યારે તાજેતરની બીજા ટર્મની યોજાયેલ ચુંટણીમાં કોંગ્રેસના જ ચાર સદસ્યો કોંગ્રેસ સાથે બળવો કરી પ્રમુખ – ઉપપ્રમુખની ચુંટણી લડ્યા બાદ પણ અન્ય કોંગ્રેસના સદસ્યો ટેકો ના આપતા તેમને હારનો સામનો કરવો પડ્યો હતો. તાલુકા પંચાયત કોંગ્રેસની જ બની હતી. કોંગ્રેસમાં પડેલ ફૂટવાદ ચરમસીમાએ પહોચતા સોમવારે તાલુકા પંચાયતના કોંગ્રેસના ચાર સદસ્યોએ કોંગ્રેસથી નહિ પણ અલ્પેશ ઠાકોરથી નારાજ થયા હોવાના આક્ષેપો કરી કોંગ્રેસ સાથે છેડો ફાડી ભાજપના આગેવાનોના હાથે ભાજપ કાર્યાલય ખાતે કેસરિયો પહેરી વિધિવત રીતે ભાજપમાં જોડાયા હતા. રાધનપુર કોગ્રેસમાં ભૂકંપ સર્જાયો હતો. પંચાયતમાં હવે ભાજપ – કોંગ્રેસના બન્નેના ૯ સદસ્યો થતા કોંગ્રેસના હાથમાંથી તાલુકા પંચાયત જવાના એધાણ સર્જાયા છે.